পাংক রক
পাংক রক একটি রক আন্দোলন। এই রক আন্দোলন ১৯৭৬-১৯৭৭ সালের দিকে মার্কিন যুক্তরাষ্ট্র, যুক্তরাজ্য ও অস্ট্রেলিয়ায় জনপ্রিয় হয়ে ওঠে। দ্যা ক্ল্যাশ, জেনারেশান এক্স, দ্যা জ্যাম, দ্যা র‌্যামোনেস এসব ব্যান্ড এই আন্দোলনে গুরুত্বপূর্ণ ভূমিকা পালন করে। অধিকাংশ পাঙ্ক রক গ্রুপ প্রবল ভাবে রাজনৈতিক এবং প্রচলিত ধ্যান-ধারণা বিরোধী মানসিকতা ধারণ করে। এধরনের প্রায় সব গ্রুপই বামপন্থী। কেউ কেউ আবার নৈরাজ্যবাদী। ১৯৯০-এর দশকে মূলধারার সঙ্গীতে পুনরায় পাংক রকের উত্থান ঘটে। গ্রিন ডে, দ্য অফস্প্রিং ও ব্লিংক-১৮২ এই ধারার জনপ্রিয়তা বাড়িয়ে তুলে।